text: Her ligger Danmarks billigste hus
  20 juni 2017 kl. 14.17
  Hvis du vil købe et meget billigt hus, så kan du overveje at bosætte dig i Broballe på Als. Her ligger Danmarks billigste hus.
  100.000 kroner. Så lidt kan du slippe med, hvis du vil købe et hus på Als. Danmarks billigste hus ligger nemlig i byen Broballe på Als.
  Der er tale om en 86 kvadratmeter stor villa, der er bygget i 1909 med fire værelser. Villaen ligger på en 530 kvadratmeter stor grund. Ifølge mæglerens salgsopstilling er bygningen nedrivningsværdig, og det er grunden til, at adressen er udbudt med en pris, der er hele 80 procent lavere end gennemsnittet for området. 
  Villaen har været til salg siden den 16. marts 2016. 
  Du kan se Danmarks billigste hus her.
  